Mihai Trăistariu, unul dintre cei mai cunoscuți cântăreți din România, cu o carieră de zeci de ani în spate, a dezvăluit motivul pentru care s-a destrămat trupa Valahia și de ce s-a certat cu Costi Ioniță.
Nu de mult, Trăistariu, actor cu diplomă, a criticat dur filmele lansate de Codin Maticiuc și Liviu Vârciu. "Evit să văd filmele românești, am o părere proastă despre filmele românești, moderne, am văzut vreo două sau trei, mi s-a acrit, sunt cu actori de duzină, nu-mi plac", spunea el.
Valahia a fost o trupă fenomen în perioada anilor 90 și începutul anilor 2000, fiind cunoscută datorită repertoriului în care se găsesc multe piese, printre care "Banana", "La mare", "Banii și fetele", "Why", "Mama", și "Scufița roșie.
Invitat în cadrul emisiunii Play Talk, Mihai Trăistariu a dezvăluit motivul pentru care s-a certat cu Costi Ioniță, dar și de ce s-a destrămat trupa Valahia.
Motivul real pentru care trupa Valahia s-a destrămat a fost faptul că Ioniță le-ar fi propus colegilor săi urmeze un trend nou, care apăruse pe atunci, și să lanseze și ei manele.
"Într-adevăr, ultima discuție a fost să ne dăm și noi pe manele. Acum, aș gândi comercial și deștept și aș accepta, dar atunci am zis nu. Mi se părea o tâmpenie să cântăm manele. Acum 20 de ani, eu am crezut că o să dispară manelele", a spus Mihai Trăistariu.